Murha viinan seurauksena
Murha viinan seurauksena. Viime lauvantaina oli 2 lankomiestä, maakauppias Maurits Nymalm ja loismies Bäckman, molemmat Espoon Vanhastakartanosta, ajamassa puita Talin olutpanimolle. Illan työn loputtua ajoi Nymalm kotiin, mutta Bäckman jäi panimolle. - Nymalmin kotona oltiin noin 10 ajoissa jo menemässä levolle, kun yht'äkkiä ikkuna lyötiin rikki. Nymalmin vaimo (Bäckmanin sisar) meni katsomaan ulos, ja tapasi veljensä, joka oli juovuksissa ja kyseli hevostansa. Kun hän sitä paitsi löi sisartansa, tuli tämän mies ulos ja ajoi hänet pois. Vimmoissaan veti Bäckman nyt veitsensä ja iski lankoansa veitsellä olkapäähän ja sitte vatsaan hengenvaarallisen haavan. Nymalm oli nyt kannettava sänkyyn ja onneton vaimo lähetti heti lääkäriä kaupungista hakemaan. K:lo 2 yöllä tulikin tämä, sitoi miehen haavat ja lähetti hänet kirurgilliseen sairashuoneeseen, jossa hän kuitenkin sunnuntai-iltana kuoli. Molemmat langot olivat nuoria miehiä ja aina eläneet sovussa keskenänsä. Bäckman kuuluu olevan Pohjanmaalta. - Folkv.

[Lähde: Uusi Suometar 6.2.1890 sivu 3]

Anonyymi
Rikokset
Uusi Suometar
1890